Viborger Samler, 1843-11-14
Nyeste Postefterretninger. Ostindien og China. Allerede i længere Tid havde der hersket Uenighed imellem Herskeren i Lahore, Maharadschaen Schere Singh og hans mægtige Vezir Dhyan Singh; tilsyneladende havde en Udsoning imellem disse fundet Sted. Den Maade, hvorpaa Ministeren atter var tagen til Naade, efterat han i Manges Nærværelse havde foreholdt Maharadschaen hans Udsvævelser og Dovenskab, maatte nødvendigviis bidrage til at forøge Ministerens Magt, der uden Omsvøb tilstod at have taget af den kongelige Skat 5 Mill. Lstl. for dermed at uddeele betydelige Gratificationer til Hæren, der kun paa denne Maade kunde holdes til Lydighed imod den uduelige Hersker. Det viste sig imidlertid, at Ministeren havde arbeidet mere forsig selv end for sin Hersker; thi han afbenyttede snildt den sig i Anledning af de til en stor Nevne i Nærheden af Hovedstaden Lahore sammenkaldte Tropper tilbydende Leilighed forat bringe sin skjændige Plan til Udførelse. J det Øieblik, da Ajit Singh defilerede i Spidsen for sine Tropper forbi Maharadschaen, affyrede Ajit sin med 4 Blyklumper (slugs) ladede Carabin imod Herskeren, afskar derefter hans Hoved, der tilligemed Schere Sings to ulykkelige Sønner Hoveder opstilledes i Zuzuhri-Bagh. Hera Singh, en Søn af Veziren Dhyan Singh, og som Barn Runit, Singhs erklærede Pudling, overtog nu Commandoen over Tropperne, og lod udbetale en to Maaneders Sold til disse. Et stærkt Cavalleriedetaschement afsendtes til Sutletsch, for at afskære al Communication imellem Flodens tvende Flodbredder, og indhente Oplysninger om de engelske Troppers Bevægelser. Den senere Beretning af 18de Septbr. melder, at ogsaa Forræderen Veziren Dhyan blev myrdet af sine egne Tilhængere Dagen efter det paa Maharadschaen begaaede Mord. Ajit Singh, der var iblandt Morderne, sendte Vezirens Liig til dennes Broder og Søn; men disse omringede Staden Lahore med deres Tropper og indtoge den med Storm. Hira, Dbyans Søn bemægtigede sig Alit Singh og flere andre af hans Faders Mordere, lod deres Hoveder afskære og de Henrettedes Liig kaste paa Bazaren. Derefter udnævntes han til Vezir for den 10aarige nye Hersker Duliph Singh. Paa begge Sider skulle omtrent 600 Md. være blevne paa Pladsen. Jfølge en Beretning fra Ferozepore var den franske General Ventura tilstede ved Mordet paa Maharadschaen, og søgte ved Hielp af sit Anhang at bemægtige sig Ajit Singhs Person; men han blev overvældet, og maatte tage Flugten. Derefter lod Ajit myrde Scheres ældste Søn med de Myrdedes Hustruer og Børn, hvoriblandt Scheres yngste Søn, der kun var en Dag gammel. Ventura selv lykkedes det at undkomme fra Blod baadet; men alle hans Tilhængere faldt i Seierherrens Hænder. Som det synes, have de franske Generaler Court og Avitabile forudseet den blodige Revolution, da de kort i Forveien havde erholdt Permission til at reise ud af Landet. Ogsaa Lord Ellenborough har anet det blodige Udfald, en allerede 17,000 Md. stærk Observationshær, forsynet med 48 Kanoner, er opstillet langs med Bredderne af Floden Dschumma, og man venter, at Hovedstaden Lahore snart vil falde i Englændernes Hænder. Lahore, Seikernes Hovedstad, ligger kun 50 engl. Mile fra den nærmeste engelske Grændsestation Ferozepore. Hele Pendschab indeholder paa et Fladerum af henved 5000 engl. Qvadratmile en Befolkning af 3 a 4 Mill. Mennesker. Til Slutning bør tilføies, at de Jndfødte, fornemmelig Dhyang, vare meget iversyge over de franske Generalers Jndflydelse paa den myrdede Schere Singh. Seikernes Hær talte under Runit Singh 75,000 Md., hvoriblandt 25,000 Md. paa europæisk Viis indexerceret Jnfanterie, som Sir Alexander Burnes fuldkommen stillede ved Siden af det ostindiske Compagnies indfødte Tropper (Seapoys). Det regulaire Cavallerie og Artillerie bestod af 5000 Md. med 150 Kanoner; den øvrige Deel af Hæren udgjorde 50,000 Md. erregulairt Cavallerie, Jndtægterne anslaaes til 2 1/2 Mill. Lstl., og da Runit, Singh allerede i Aaret 1825 havde samlet sig en Skataf 20 Mill. Lstl., saa troer man nu at kunne beregne denne – maaskee altfor høit - til 40 Mill. Lstl.